

PAGE  

PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/430/08.11.2006 

	
	
	


A  V  I  Z

asupra proiectului de Lege pentru abrogarea unor reglementări prin care sunt acordate scutiri sau exonerări de la plata taxelor vamale a unor bunuri, Camera Deputaţilor fiind prima Cameră sesizată (PLx789/2006)


În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu proiectul de Lege pentru abrogarea unor reglementări prin care sunt acordate scutiri sau exonerări de la plata taxelor vamale a unor bunuri, Camera Deputaţilor fiind prima Cameră sesizată.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat propunerea legislativă în şedinţa din 07 noiembrie 2006.


            Proiectul de lege are ca obiect de reglementare abrogarea integrală a unui număr de 3 acte normative, precum şi elemente structurale dintr-un număr de 13 acte normative care conţin prevederi referitoare la scutirea de taxe vamale. Trebuie precizat faptul că, aderarea României la Uniunea Europeană presupune şi alinierea legislaţiei fiscale naţionale cu prevederile în domeniu ale acquis-ului comunitar, iar una din cele mai importante cerinţe se referă la abrogarea oricăror facilităţi fiscale suplimentare.

În urma dezbaterilor, membrii Comisiei pentru politică economică, reformă şi privatizare au hotărât cu  unanimitate de voturi aprobarea proiectului de Lege, cu amendamente admise, conform anexei.

                PREŞEDINTE,


       Mihai Tudose

         SECRETAR






    Vasile Cosmin Nicula

                                                                                                                       










Consilier 









        Alina Hodivoianu 
ANEXA

AMENDAMENTE ADMISE
	Nr. crt.
	Text iniţial
	Text propus de Comisie

(autorul amendamentului)
	Motivarea amendamentelor propuse


	1. 
	ARTICOL UNIC. – La data aderării României la Uniunea Europeană se abrogă:

a) art. 7 din Legea nr. 95/1993 privind continuarea participării României la construirea Combinatului minier de îmbogăţire a minereurilor acide cu conţinut de fier de la Krivoi Rog – Ucraina şi asigurarea resurselor de finanţare necesare, republicată în Monitorul Oficial al României, Partea I, nr. 113 din 12 februarie 2002;

	ARTICOL UNIC. – La data de 1.01.2007 se abrogă:

a) art. 7 din Legea nr. 95/1993 privind continuarea participării României la construirea Combinatului minier de îmbogăţire a minereurilor acide cu conţinut de fier de la Krivoi Rog – Ucraina şi asigurarea resurselor de finanţare necesare, republicată în Monitorul Oficial al României, Partea I, nr. 113 din 12 februarie 2002;

Autor: Comisia pentru politică economică, reformă şi privatizare
	S-a stabilit că data aderării României la Uniunea Europeană este 1 ianuarie 2007.

